OpenLLM-France/wikimedia huggingface dataset:
# Dadna

Dadnah o Dadna o Dhadnah (àrab: ضدنا, Ḍadnā) és el nom de la regió nord de l'emirat de Fujairah als Emirats Àrabs Units, que porta de la ciutat del mateix nom on s'han celebrat diverses reunions del gabinet federal. La ciutat no és molt important; és un poble pescador amb poc més de 1000 habitants. L'embassament de Wadi Zikt es troba a uns 8 km a l'oest i és un dels més grans de Fujairah.
La regió limita al nord amb la regió de Diba (formada per tres parts, una de Fujairah que és la situada més al sud; una de Sharjah, al nord-oest de l'anterior; i una d'Oman, al nord de l'anterior i a la península de Musandan) que en la part pertanyent a Sharjah fa frontera amb Oman; a l'oest amb Ras al-Khaimah (la part nord de l'emirat), amb Sharjah i amb l'enclavament de Manama (Ajman); i al sud amb el districte d'Huwaylat (part sud de l'emirat de Ras al-Khaimah) i Khor Fakkan (que pertany a Sharjah). A la zona on s'uneixen les fronteres d'Oman (al Ras Musandan), Ras al-Khaimah i Fujairah, es troba el Djabal Yibir de 1525 metres, el punt més alt dels emirats.
La ciutat, situada a l'oest del cap de Dadnah (Ras DadnahI) i de la punta Suwayfat Ash Sir, té al nord Rul Dadnah, a l'oest Ziqt; a l'est el golf d'Oman; i al sud Adgat i Sharm (més al sud hi ha Badiyah que és la darrera ciutat abans d'entrar en territori depenent de Sharjah al districte de Khor Fakkan). A la part sud, pel centre arriba fins a Masafi, i al sud-oest fins a Siji. El límit nord de la ciutat ve marcat pel wadi Dadnah.
# Gunsan

Gunsan (Gunsan-si), o Kunsan, és una ciutat sud-coreana que pertany a la província de Jeollabuk-do. Des de finals de la Segona Guerra Mundial hi ha una base dels Estats Units en el seu territori, anomenada Kunsan Air Base.

## Ciutats agermanades

* Windsor, Ontario, Canadà
* Tacoma, Washington, Estats Units
* Jamshedpur, Jharkhand, Índia

## Enllaços externs

* Web institucional (anglès)
# Network Time Protocol

El Network Time Protocol (NTP) és un protocol de sincronització de rellotges sobre una xarxa de dades de latència variable i mitjançant transmissió de paquets.
El protocol NTP utilitza el port 123 d'User datagram protocol (UDP) com a capa de transport i està dissenyat especialment per resistir els efectes d'una latència variable.
NTP utilitza l'Algorisme de Marzullo, a partir de l'escala de temps UTC. NTPv4 pot mantenir la sincronització fins als centisegons (1/100s), sobre la xarxa pública d'Internet, i pot tenir una precisió de fins a 200 microsegons (1/5000 s).
NTP és un dels protocols més antics d'Internet que encara es mantenen operatius (des d'abans de 1985). NTP va ser dissenyat originàriament per Dave Mills, de la Universitat de Delaware, qui encara encapçala el grup de manteniment amb diferents voluntaris.
El dimoni NTP és un procés d'usuari que s'executa constantment en una màquina que suporta el protocol NTP. Per aconseguir la màxima eficàcia d'aquest protocol és important tenir el bucle de fase tancat (en anglès, Phase-Locked Loop) del rellotge NTP estàndard implementant en el kernel del sistema operatiu, en lloc d'utilitzar només els events del dimoni NTP extern. Totes les versions recents dels sistemes Linux i Solaris ho porten implementat.
Les trames de 64 bits que utilitza NTP estan formades per una part de 32 bits que emmagatzema els segons i una altra part de 32 bits que emmagatzema les fraccions de segon. D'aquesta manera, NTP té una escala de temps de 2³² segons (uns 136 anys), amb una resolució teòrica de 2$^{−32}$ segons (0.233 nanosegons).
Els detalls pràctics del protocol NTP estan explicats als RFC 778, RFC 891, RFC 956, RFC 958, i RFC 1305. (NTP no s'ha de confondre amb el protocol daytime (RFC 867) ni amb el protocol Time (RFC 868).) La versió d'NTP actual és la 4, RFC 5905 (any 2010).
Un protocol més senzill que NTP, que no necessita emmagatzemar la informació d'anteriors comunicacions és el Simple Network Time Protocol, o SNTP. Per a més informació, vegeu els RFC 1361, RFC 1769, i RFC 2030.

## Enllaços externs

* NTP homepage
# Cantó de Rochefort-en-Terre

El cantó de Rochefort-en-Terre (bretó Kanton Roc'h-an-Argoed) és una divisió administrativa francesa situat al departament d'Ar Mor-Bihan a la regió de Bretanya.

## Composició

El cantó aplega 8 comunes :
| Nom francès | Nom bretó | Població | km² | Codi Postal | Codi INSEE |
| Caden | Kaden | 1.478 | 38,10 | 56220 | 56028 |
| Limerzel | Limerzher | 1.134 | 25,15 | 56220 | 56111 |
| Malansac | Malañseg | 1.889 | 36,18 | 56220 | 56123 |
| Pluherlin | Pluhernin | 1.098 | 35,40 | 56220 | 56171 |
| Rochefort-en-Terre | Roc'h-an-Argoed | 693 | 1,22 | 56220 | 56196 |
| Saint-Congard | Sant-Kongar | 637 | 21,87 | 56140 | 56211 |
| Saint-Gravé | Sant-Gravez | 643 | 15,75 | 56220 | 56218 |
| Saint-Laurent-sur-Oust | Sant-Laorañs-Graeneg | 271 | 3,88 | 56140 | 56224 |
| Cantó | Roc'h-an-Argoed | 7.843 | 177,55 | - | 5632 |

## Evolució demogràfica

| 1962 | 1968 | 1975 | 1982 | 1990 | 1999 |
| 8.946 | 8.496 | 8.223 | 8.150 | 8.092 | 7.843 |

## Història

Llista dels consellers generals successius :
| Data d'elecció | Identitat | Partit | Qualitat |
| 2004- | François Hervieux | | |
| les dades anteriors no són pas conegudes ||||

## Enllaços externs

* Resultats de les eleccions cantonals de 2007
# Grégoire M'Bida

Grégoire M'Bida (Yaoundé, 27 de gener de 1955) és un exfutbolista camerunès de la dècada de 1980.
Fou internacional amb la selecció de futbol del Camerun amb la qual participà en la Copa del Món de futbol de 1982.
Pel que fa a clubs, destacà a Canon Yaoundé (1975–1982), SC Bastia (1982–1984), Angers SCO (1984–1985), USL Dunkerque (1985–1986), Thonon-les-Bains (1986–1987) i CS Sedan Ardennes (1987–1989).

## Referències

* ↑ Barreaud, Marc. Dictionnaire des footballeurs étrangers du championnat professionnel français (1932-1997). L'Harmattan, Paris, 1998. ISBN 2-7384-6608-7.
* ↑ Player website
* ↑ Grégoire M'Bida a National-Football-Teams.com (anglès)
# Pedro Pablo Ayuso

Pedro Pablo Ayuso (Madrid, 4 d'agost de 1917 – 8 d'octubre de 1971) va ser un actor de veu espanyol.
Va començar com a actor en els anys quaranta a Radio Madrid, emissora en la qual va desenvolupar la major part de la seva carrera.
El seu paper més important va ser el de Perico, el patriarca de la radionovel·la d'humor Matilde, Perico y Periquín, que va interpretar durant més de quinze anys, des de 1955 fins que va morir. Va encarnar també a Diego Valor.
El gran èxit de la radionovel·la va convertir la veu d'Ayuso en una de les més populars d'Espanya durant els anys cinquanta i seixanta. El 1970 va rebre el Premi Antena d'Or per la seva tasca radiofònica. Va aconseguir tres premis Ondas el 1954, el 1960 i el 1971, aquest últim a títol pòstum.
El 8 d'octubre de 1971, en sortir del treball, va sofrir un infart al sofà de casa seva que li va provocar la mort als 54 anys. Va ser enterrat en el cementiri de l'Almudena.
La seva filla Marisol també es dedica a la interpretació.

## Referències

* ↑ Cuadrado (2000), p. 385-386.

## Bibliografia

* CUADRADO, Jesús (2000). Atlas español de la cultura popular: De la historieta y su uso 1873-2000, Madrid: Ediciones Sinsentido/Fundación Germán Sánchez Ruipérez. 2 v. ISBN 84-89384-23-1.
# Lastenia Larriva y Negrón de Llona

Lastenia Larriva y Negrón de Llona també coneguda com a Lastenia Larriva de la Jara (Lima, 6 de maig de 1848 — Lima, 24 de setembre de 1924) va ser una poeta, escriptora i periodista peruana.
Va nàixer a Lima, on també va morir. Tanmateix, va viure diversos anys a Guayaquil, Equador, on va escriure la major part de la seva tasca literària. Juntament amb Carolina Freyre de Jaimes, va ser una de les primeres generacions d'escriptores peruanes que va superar les crítiques i els prejudicis de la societat del seu temps. Va combatre la primitiva creença que les dones havien de ser mestresses de casa tradicionals i no exercir cap mena de professió. A la seva mort, es va dir: "Era una torre de vigilància del feminisme a Amèrica. D'idees avançades, de trets nobles i delicats, d'una cultura exquisida, de bondats innates i d'un cor càlid". Lastenia Larriva va quedar vídua del seu segon marit, el poeta equatorià Numa Pompilio Llona (1832-1907), que va ser un dels poetes més populars i llegits de l'Equador en aquella època. El seu primer marit, Adolfo De La Jara Bermúdez, va morir en batalla durant la guerra de Miraflores, el 15 de gener de 1881.

## Referències

* ↑ «Micaela Lastenia de La Riva y Negrón» (en castellà). geni.com.
* ↑ «Lastenia Larriva y Negron» (en castellà). Diccionario Biografico Ecuador. Arxivat de l'original el 21/07/2019. [Consulta: 11 setembre 2021].
# Davies

Davies és el nom dels següents personatges:
* Benjamin Davies (Swansea, 1858 - Londres, 1943), tenor anglès
* Charlie Davies (Manchester, Nou Hampshire, 1986), futbolista estatunidenc
* Curtis Davies (Londres, 1985), futbolista anglès que
* Dave Davies (Londres, 1947), cantant i guitarra solista de la formació anglesa de rock The Kinks
* David Ffrangcon-Davies (Bethesda, Regne Unit, 1860 - ?), baríton gal·lès.
* Edward Tegla Davies (Llandegla-yn-Iâl, País de Gal·les, 1880 - 1967) va ser un eclesiàstic
* Jimmy Davies (1929, Glendale, Califòrnia, 1966, Chicago), pilot estatunidenc de curses automobilístiques
* John Langdon-Davies (Eshowe, Sud-àfrica, 1897 – Shoreham, Anglaterra, 1971), periodista, corresponsal
* Kay Davies o Dame Kay Elizabeth Davies (1951), genetista britànica
* Lilian May Davies (Swansea, Gal·les, 1915- Estocolm, 2013), princesa consort de Suècia
* Margaret Davies (herpetòloga) (Austràlia, 1944), herpetòloga a la Universitat d'Adelaida
* Marion Davies (Brooklyn, Nova York, 1897 – Hollywood, Califòrnia, 1961), actriu de cinema estatunidenca
* Nigel Davies (escaquista) (Southport, 1960), jugador, entrenador, i escriptor d'escacs anglès
* Norman Davies (1939, Bolton, Lancashire), historiador anglès conegut per les seves publicacions sobre la història de Polònia i les illes britàniques
* Norman de Garis Davies (1865 - 1941) il·lustrador i copista britànic que treballà en l'elaboració de pintures sobre l'Antic Egipte
* Peter Maxwell Davies (Salford, Lancashire, 1934), compositor i director d'orquestra anglès
* Quentin Davies (1944), membre del Partit Laborista i diputat del Parlament britànic
* Ray Davies (1944), músic anglès, cantant-escriptor de The Kinks on tocava amb el seu germà Dave Davies
* Rick Davies (1944, Eastcott Hill, Anglaterra), músic britànic, membre i fundador de la formació Supertramp
* Robertson Davies (Thomasville, Ontario, 1913 - Orangeville, 1995) va ser un novel·lista, autor teatral
* Walford Davies (Oswestry, Shropshire, 1869 - Londres, 1941), compositor, professor i musicòleg anglès
* William Davies Evans (1790 – 1872), jugador d'escacs, navegant i inventor gal·lès
# Gunslinger Girl

Gunslinger Girl (ガンスリンガ·ガール, Gansuringa Garu) és un manga que ja ha estat finalitzat, realitzat per Yu Aida, que també fou adaptat a un anime de 13 episodis entre el 2003 i el 2004 per Madhouse Production Ja s'inicià la segona temporada de la sèrie, Gunslinger Girl Il Teatrino.

## Argument

Oficialment, la Corporació Pública de Benestar Social és una corporació emparada pel govern d'Itàlia que es dedica a salvar vides. Però en realitat, és una agència experimental de tecnologia que concedeix a pacients terminals altra oportunitat en la vida, incorporant-los implants mecànics perquè s'encarreguen del treball brut del govern. Henrietta, que ha sobreviscut a la matança de tota la seua família, desperta en la Corporació amb un cos reconstruït i sense cap memòria del seu passat.
# Amiris de Síbaris

* Per a altres significats, vegeu «Amyris (desambiguació)».
Amiris de Síbaris (en llatí Amyris, en grec antic Ἄμυρις), anomenat "el savi", fou un destacat ciutadà de Síbaris de finals del segle vii aC i començaments del segle VI aC. Tenia un fill que va ser un dels pretendents d'Agarista.
Els seus conciutadans el van enviar a consultar l'oracle de Delfos. La seva reputació de savi i de rondinaire va donar origen al proverbi Ἄμυρις μαίνεται, "el savi està boig", segons diuen Heròdot, Ateneu de Nàucratis, l'enciclopèdia Suides i Zenobi.

## Referències

* ↑ Amyris of Sybaris a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 156
# Manon de Boer

Manon de Boer (Kodaikanal, Índia, 1966) és una artista indi que viu i treballa a Brussel·les.
De Boer va estudiar fotografia i escultura a l'Acadèmia de Belles Artes de Rotterdam entre el 1985 i el 1990, i a la Rijksacademie d'Amsterdam entre el 1990 i el 1992. Va començar a treballar amb cine, vídeo i so l'any 1996 fent servir la narració personal de mètode i explorant la relació entre llenguatge, temps i reivindicació de la veracitat. L'any 2008 va tenir exposicions individuals a Frankfurter Kunstverein (Frankfurt) i Witte de With (Rotterdam). Prèviament, el 1999, va mostrar la seva obra a l'Stedelijk Museum Bureau d'Amsterdam. La seva obra també ha estat vista a Raum Aktueller Kunst (Viena), Mood Salon i Bios (Atenes), MUHKA-Media (Anvers) i KVS (Brussel·les), així com en el festival internacional de cinema de Rotterdam i la Biennal de Venècia. La pel·lícula de De Boer Sylvia Kristel-Paris va guanyar el Premi Marseille Espérance en el FID de Marsella 2006. Aquell mateix any va guanyar el premi a la millor pel·lícula experimental en el XIV Festival de Cinema Curtas Metragens Vila do Condo de Portugal.

## Referències

* 1 2 «Manon de Boer». Web. MACBA. Arxivat de l'original el 2 d’abril 2015. [Consulta: 1r abril 2015].
# Carabus coriaceus

Carabus coriaceus és un coleòpter de la família Carabidae.

## Descripció

És de color negre mate o lleugerament brillant. Els èlitres ovalats, arruats. Les estries del cap i del pronot són més fines. Les tíbies de les potes mitjanes tenen a la part exterior una escombra de pèls vermell òxid. És difícil la confusió amb altres espècies del gènere presents a Europa.

## Distribució

Del centre de Noruega i Suècia fins al nord d'Itàlia. Falta a Finlàndia, les Illes Britàniques i la península Ibèrica. Tampoc a les Illes Balears.

## Biologia

És un depredador nocturn, mentre que durant el dia roman amagat davall pedres, troncs vells, etc. Sòls una generació a l'any. L'adult viu 2-3 anys.

## Hàbitat

Bàsicament boscos de feixos i roures, ocasionalment a horts, praderies i a la costa.

## Referències

* ↑ «Carabus coriaceus Linnaeus, 1758 in GBIF Secretariat (2021). GBIF Backbone Taxonomy. Checklist dataset https://doi.org/10.15468/39omei accessed via GBIF.org on 2022-03-28.».
* 1 2 3 4 Zahradník, Jirí. Guía de los Coleópteros de España y de Europa (en castellà). Barcelona: Ediciones Omega, 1990, p. 570. ISBN 84-282-0781-X.
# Lawnton

Lawnton és una concentració de població designada pel cens dels Estats Units a l'estat de Pennsilvània. Segons el cens del 2000 tenia 3.787 habitants.

## Demografia

Segons el cens del 2000, Lawnton tenia 3.787 habitants, 1.581 habitatges, i 1.054 famílies. La densitat de població era de 1.294 habitants/km².
Dels 1.581 habitatges en un 33% hi vivien nens de menys de 18 anys, en un 48,6% hi vivien parelles casades, en un 14,1% dones solteres, i en un 33,3% no eren unitats familiars. En el 28,7% dels habitatges hi vivien persones soles el 10,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,92.
Per edats la població es repartia de la següent manera: un 25% tenia menys de 18 anys, un 8,1% entre 18 i 24, un 33,2% entre 25 i 44, un 20,8% de 45 a 60 i un 12,9% 65 anys o més.
L'edat mediana era de 37 anys. Per cada 100 dones de 18 o més anys hi havia 84,2 homes.
La renda mediana per habitatge era de 49.737 $ i la renda mediana per família de 57.003 $. Els homes tenien una renda mediana de 42.038 $ mentre que les dones 29.125 $. La renda per capita de la població era de 24.342 $. Entorn del 6,9% de les famílies i el 7,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lawnton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Lawnton». American Fact Finder. Oficina del Cens dels Estats Units, 12-01-2010.
# Diari Maresme

Diari Maresme és un diari digital comarcal de l'àmbit del Maresme i en català, creat l'octubre de 2006. Es publica sota llicència Creative Commons, i tots els lectors s'hi poden subscriure gratuïtament. El diari, produït per Lladó Comunicació, és membre de l'àrea digital de l'Associació Catalana de la Premsa Gratuïta i des del mes de juny de 2009 el dirigeix el periodista Ramon Texidó. El març de 2011 va esdevenir la versió en línia de Línia Maresme, el nou periòdic setmanal llançat pel Grup Comunicació 21. El desembre de 2010 va ser mencionat a mitjans com l'ABC, TV3 i el portal 324.cat després d'haver publicat una innocentada relativa a Belén Esteban.
L'any 2011 havia publicat 9.000 notícies pròpies gràcies a una xarxa de més de 60 col·laboradors, amb prop d'un milió de pàgines vistes. Els anys 2008 i 2009, coincidint amb la celebració del seu segon i tercer aniversari, Diari Maresme va organitzar els Premis Blocs Maresme, uns guardons atorgats als millors blocs de la comarca a través de les votacions dels lectors del diari digital.

## Referències

* ↑ Generalitat de Catalunya, Hemeroteca local. Diari Maresme
* ↑ El Punt Avui, 06/10/2007, "Diari Maresme, exemple de la importància dels mitjans de comunicació digitals" (Diari Avui, octubre 2007)
* 1 2 3 4 Comunicació 21, 10/03/2011, Diari Maresme esdevé la versió en línia de Línia Maresme
* ↑ Fitxa a l'Associació Catalana de la Premsa Gratuïta
* ↑ Diari ABC, 28/12/2010, las inocentadas mas curiosas de la red
* ↑ TV3, 28/12/2010, Dia d'innocentades
* ↑ 324.cat, 29/12/2010, La nova colònia de Guardiola o la venda de La Moncloa, entre les innocentades del dia
* ↑ Associació Catalana de la Premsa Gratuïta,13/10/2008, Diari Maresme lliura els premis als guanyadors del I Premi Blocs del Maresme
* ↑ Vilaweb, 17/09/2008, Xavier Mir entre els finalistes del I Premi Blocs del Maresme
* 1 2 Malgrat Confidencial, 25/10/2009, "Diari Maresme premia els millors blocs de la comarca" (Malgrat Confidencial, octubre 2009) Arxivat 2011-11-12 a Wayback Machine.
# Gunstett

Gunstett (en alsacià Gunstett) és un municipi francès, situat a la regió del Gran Est, al departament del Baix Rin. L'any 1999 tenia 683 habitants.
Forma part del cantó de Reichshoffen, del districte de Haguenau-Wissembourg i de la Comunitat de comunes Sauer-Pechelbronn.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 852 | 883 | 937 | 969 | 942 | 683 |

## Administració

Llista d'alcaldes :
| Període | Identitat |
| 1947-1959 | Antoine Tritschler |
| 1959-1977 | Louis Oberhoffer |
| 1977-1995 | François Hittler |
| 1995- | Jean Marie Haas |
# Nou Camp Municipal de Santa Coloma

El Nou Camp Municipal de Santa Coloma és un camp de futbol de Santa Coloma de Gramenet, inaugurat l'any 1994.
Ubicat al barri d'El Raval, està situat davant de l'antiga masia de Can Peixauet. Té una capacitat de 5.000 espectadors i hi disputen els seus partits la Unió Deportiva Atlètic Gramenet i la Fundació Esportiva Grama.

## Referències

* ↑ «Nou Camp Municipal de Santa Coloma». Enciclopèdia de l'esport català. Barcelona: Grup Enciclopèdia Catalana.

## Enllaços externs

* Fitxa de Nou Camp Municipal de Santa Coloma - AupaAthletic.com
# Mapun

Mapun (abans Cagayan de Sulu) és una illa de les Filipines. Bona part de la població és de l'ètnia jama mapun, musulmans. Hi viuen unes vint mil persones.
La municipalitat de Cagayan de Sulu (també coneguda com a Cagayan de Tawi-Tawi) fou reanomenda Mapun i és part de la província de Tawi-Tawi dins la Regió Autònoma del Mindanao Musulmà; està formada per l'illa de Cagayan de Sulu i vuit illots (Kinapusan, Pambelikan, Bisu Bintut, Bohan, Manda, Bulisuan, Muligi, and Mambahenan). La municipialitat està dividida en quinze barangays o districtes (Boki, Duhul Batu, Kompang, Lupa Pula, Guppah, Mahalu, Pawan, Sikub, Tabulian, Tanduan, Umus Mataha, Iruk-Iruk, Liyubud, Lubbak Parang i Sapah). La municipalitat té 22.011 habitants (cens del 2000).
L'illa té dos llacs (Ernestine i Singuwag) i una badia volcànica (Jurata Bay, que forma l'extrem sud de la serra de Banga). Prop del centre de l'illa hi ha la muntanya Tabuli'an de 300 metres.
L'illa de Cagayan de Sulu fou visitada per mercaders àrabs al segle xiii. Després del segle xv els habitants jama mapun van dependre dels soldans de Sulu o Jolo. Quan aquest soldanat va esdevenir protectorat espanyol el 1878, l'illa hi estava inclosa.
# Pardubice

Pardubice (Pardubitz en alemany) és la capital de la regió de Pardubice (República Txeca).

## Ciutats agermanades

* Vysoké Tatry, Eslovàquia

## Persones il·lustres

* Viktor Láznička (n.1988), Gran Mestre d'escacs

## Referències

* ↑ «Pardubice». ésAdir. [Consulta: 7 juny 2024].
* ↑ «History» (en anglès). Arxivat de l'original el 2021-01-28. [Consulta: 22 gener 2021].
# Les Braqueuses

Les Braqueuses és una pel·lícula de comèdia francesa del 1994, dirigida per Jean-Paul Salomé.

## Trama

Quatre dones joves de Montelaimar, Cécile, Bijou, Muriel i Lola, recorren a robar una botiga de sexe per ajudar a arribar a fins de mes. Malauradament, el botí de 1500 francs (230 €) no és suficient per cobrir les seves factures. Amb l'esperança d'obtenir una recompensa més gran, planifiquen acuradament un robatori a un banc. Cécile, Muriel, Bijou i Lola burlaran la policia i aconseguiran sortir amb els diners?

## Repartiment

* Catherine Jacob com a Cécile Lambardant
* Clémentine Célarié com a Bijou
* Alexandra Kazan com a Muriel
* Nanou Garcia com a Lola
* Annie Girardot com a mare de Cécile
* Jean-Claude Adelin com a Xavier
* Jacques Gamblin com a Thierry
* Laurent Spielvogel com a Monsieur Leroux
* Abbes Zahmani com el senyor Ted
* Harry Cleven com a Max
* Roland Amstutz com a Bernachon

## Referències

* ↑ Les Braqueuses a unifrance.org
* ↑ Les Braqueuses a auvergnerhonealpes-cinema.fr

## Enllaços externs

* Anunci de la pel·lícula a YouTube